Debe señalase, finalmente, la importancia que representa lusu de testos y documentos auténticos a la hora de poner en práutica una metodoloxía como la quequí se suxer. Nefeutu, lemplegu de materiales llingüísticos que nel so orixe nun tienen una aplicación pedagóxica (llibros, periódicos, revistes, discos, grabaciones de programes de radio y televisión, Internet, etc.) ye ún de los pegollos básicos de los enfoques comunicativos y constitúi, nel casu del asturianu, una ferramienta de primer orde pa trabayar didáuticamente les habilidaes llingüístiques; pa contrastar, paralelamente, les posibilidaes espresives y comunicatives de la nuestra llingua, conocer la influyencia de los medios de comunicación, los usos espresivos de los sos códigos icono- verbales y, nun estremu caberu, pa valorar na so xusta mididal llogru del procesu de recuperación llingüística nAsturies.